|  |
| --- |
| **STYREMØTE I NBF VESTLANDDato: 14. oktober 2020 kl. 14.30Desse møtte:** Manuela Werler, Guro Nesse, Ørjan Persen, Ylva Seljenes, Bente L. Hawkes, Randi Tveit Solheim og Guri Aarhus**Fråfall:** Kari Fauskanger |
| **Saksnummer** | **Sak** | **Ansvarleg** |
| 1/2020-2021 | **Godkjenning av årsmøtereferat** |  |
| 2/2020-2021 | **Presentasjonsrunde-** Alle presenterte seg kort  |  |
| 3/2020-2021 | **Konstituering av nytt styre**Leiar: Manuela WerlerNestleiar: Guro NesseSkrivar: Guri AarhusKasserar: Kari FauskangerInformasjonsansvarleg: Ørjan PersenStyremedlemmer: Bente Elisabeth Lund Hawkes og Ylva SeljenesVaramedlemmer : Elena Beardy og Randi Tveit SolheimVi må oppretta lokallaget på nytt i Brønnøysundregisteret og til det treng Manuela personnummeret til alle styremedlemmer. Randi og Kari snakkar saman og gjer samanslåinga av økonomien så smertefritt som mogeleg.  |  |
| 4/2020-2021 | **Tilgang til heimeside, e-post og sosiale medium*** Vi må utvikla dei nye nettsidene til NBF Vestland, og det er mellomanna ynskjeleg med bilete av styret.
* Guro, Ørjan og Guri treng tilgang til nettsida i tillegg til Manuela.
* Ørjan og Guro endrar på presentasjonane i sosiale media
* Vi må prøva å få med oss følgjarar frå dei gamle sidene til begge lokallaga over på den nye sida til det samanslegne laget.
 |  |
| 5/2020-2021 | **Organisasjonsmøte i Oslo**Like før styremøtet vårt vart organisasjonsmøtet omgjort til digitalt møte på grunn av smittevern, så no kan fleire av oss delta dersom det passar. Manuela ynskjer å fremja eit forslag om NBF bør engasjera seg sterkare i miljøsaka, mellom anna med tanke på bokplast osv.  |  |
| 6/2020-2021 | **Aktivitetar framover**Kva tenkjer vi om at vi er vorte eit fylke med enno større avstandar enn vi har vore?Skal vi arrangera same arrangementet fleire stader?Skal vi alternera på kor arrangementa vert halde?Dette kan vurderast frå gong til gong. Større arrangement vert arrangert berre ein stad, medan det er mogeleg å ha mindre arrangement fleire staderKva tenkjer vi om koronasituasjonen, når kan vi starta jobbinga med å samla folk fysisk igjen?Smittesituasjonen i landet no er aukande, og dette gjer det vanskeleg å planlegga fysiske arrangement no som t.d. «Det Bergenske bibliotekseminar» no. Det meste av det som vart planlagt i vår kan brukast seinare, så her må vi berre finna ei tid der vi kan samla folk att. Arrangement kan også vera digitale, men då kan vi ikkje ta inngangspengar. Dette kan likevel vera ei løysing dersom vi får dekka dette gjennom auka aktivitetstilskot. Det er NFF som har ansvaret for julemøtet i år. Datoen er sett til torsdag 3.12, men det kjem nærare informasjon. Skulle vi prøvd og fått til eit fysisk styremøte enten 3.12 eller 4.12 slik at vi kunne møtast «fjes til fjes» for første gong? |  |